पाएं अपने शहर की ताज़ा ख़बरें और फ्री ई-पेपरडाउनलोड करें
ज़िले में कोरोना संक्रमण तेजी से फैल रहा है। संक्रमण बढ़ने के साथ कोरोना जांचें भी बढ़ती जा रही है। पिछले दो दिनों में कोरोना जांच प्रतिदिन 2300 से 2500 हो रही है। अब तक कोरोना जांचे हॉस्पिटल में दो सेंटरों पर होती थीं, लेकिन सोमवार से महावीर टाउन हॉल, शहरी प्राथमिक स्वास्थ्य केंद्र महावीर नगर, शहरी प्राथमिक स्वास्थ्य केन्द्र विष्णु कॉलोनी जांच हो रही है। टाउन हॉल में सुबह से लंबी लाइने लग गई।
ज़िले में प्रतिदिन कोरोना संक्रमण का फैलाव बढ़ता जा रहा है। रोजाना सैकड़ों की तादाद में नये पॉजिटिव मरीज आ रहे हैं। पॉजिटिव मरीज़ों का आंकड़ा बढ़ने के साथ कोरोना जांचों का आंकड़ा भी बढ़ता जा रहा है। बीते एक सप्ताह की बात करें तो ज़िले में 16564 कोरोना की जांच की गई है जिसमें से 1523 पॉजिटिव केस नये आये हैं।
टाउन हॉल सेंटर में लगी भीड़
महावीर टाउन हॉल सेंटर राजकीय अस्पताल के पास होने के कारण यहां जांच करवाने वाले लोगों की भीड़ ज्यादा थी। इस सेंटर पर करीब 3 बजे तक लंबी लाइनें लगी हुई थीं। घंटों इंतजार के बाद नंबर आता था। लाइनों में सोशल डिस्टेंसिंग कही नजर नहीं आ रही थी। लाइने इतनी लंबी थी कि लोगों को तेज धूप में खड़ा रहना पड़ रहा है। लोग इस तेज धूप में भी लाइने लगाकर खड़ा रहना पड़ा।
स्वास्थ्य विभाग ने बदले सेंटर
अब तक कोरोना जांचें राजकीय अस्पताल में दो जगहों पर होती थीं, लेकिन स्वास्थ्य विभाग ने अस्पताल दोनों सेंटरों को बदल कर तीन नए सेंटर बना दिये हैं। अब शहर के महावीर टाउन हॉल, शहरी प्राथमिक स्वास्थ्य केंद्र, महावीर नगर, शहरी प्राथमिक स्वास्थ्य केन्द्र विष्णु कॉलोनी में कोराेना की जांच हो रही हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva mag_Deva hin_Deva hin_Deva hin_Deva zho_Hant eng_Latn